Aleksei Alekseevich Brusilov (Алексе́й Алексе́евич Бруси́лов en ruso y alfabeto cirilico), naixito de Tbilisi (Imperio ruso, hue Cheorchia) o 19 d'agosto de 1853 y muerto en Moscú (Unión Sovietica, hue Rusia) o 17 de marzo de 1926, estió un melitar ruso que plegó dica o ran de cheneral. Prencipió a suya carrera en 1872 en l'Exercito Imperial Ruso, a on luitó en a Guerra ruso-turca y en a Primera Guerra Mundial y la continó en l'Exercito Royo sovietico, con qui luitó en a Guerra polaco-sovietica. Melitar de Caballería, recibió quantas condecoracions y honors, pero o suyo nombre ye asociato a la Ofensiva Brusilov en 1916, a on desembolicó nuevas tacticas pero que remataron en mortaleras importants entre as suyas tropas, estando ista una d'as causas d'a Revolución rusa.